
	Cod Gwerthuso’r Swydd
	



	Teitl y Gwaith
	Darlithydd yn y Gyfraith – Addysgu ac Ysgolheictod

	Ysgol/Adran/Coleg
	Ysgol y Gyfraith a Gwleidyddiaeth / Y Gyfraith

	Gradd y Swydd
	6–7

	Llwybr Gyrfaol
	Academaidd



Siart o’r Sefydliad 
	Adran y Gyfraith, Ysgol y Gyfraith a Gwleidyddiaeth

	Yn atebol i
	Pennaeth Adran (Y Gyfraith)

	Yn gyfrifol am
	Dim



Prif swyddogaeth (brawddeg neu ddwy)
	Ymgymryd â llwyth addysgu llawn, gan gynnwys datblygu, cyflwyno a gwerthuso modiwlau a rhaglenni o fewn darpariaeth israddedig ac ôl-raddedig yr Ysgol ym maes y Gyfraith. Goruchwylio myfyrwyr a chyflawni dyletswyddau gweinyddol yn y maes gwaith yn ôl yr angen. Anelu at ragoriaeth mewn addysgu ac ysgolheictod ac ysbrydoli eraill i wneud yr un peth.



Prif Ddyletswyddau a Chyfrifoldebau (rhwng chwech a deuddeg pwynt bwled, gan gynnwys dyletswyddau clinigol pan fo’n briodol)
	Addysgu
•	Dylunio a darparu rhaglenni addysgu a chyfrannu at ddatblygu modiwlau a’r cwricwlwm fel rhan o dîm y modiwl.
Gradd 7: cyfrannu’n annibynnol at ddatblygu modiwlau a chyrsiau ac arwain modiwlau.
•	Ysbrydoli myfyrwyr israddedig ac ôl-raddedig o dan arweiniad mentor / arweinydd modiwl a datblygu sgiliau dulliau effeithiol o asesu a rhoi adborth adeiladol.
•	Goruchwylio myfyrwyr israddedig a Meistr a, lle bo'n briodol, cyd-oruchwylio myfyrwyr ymchwil ôl-raddedig.
Gradd 7: bod yn aelod o banel adolygu cynnydd ymchwilwyr ôl-raddedig yn ôl yr angen.
•	Bod yn Diwtor Personol a rhoi cymorth ac arweiniad bugeiliol priodol i fyfyrwyr.
Ysgolheictod
•	Cyfrannu at ysgolheictod drwy gymryd rhan mewn cynadleddau, seminarau a fforymau academaidd a phroffesiynol eraill.
•	Ymgymryd â gweithgarwch ysgolheigaidd drwy gyhoeddi erthyglau mewn cyfnodolion a/neu greu allbwn arall sy’n ehangu gwybodaeth yn y Gyfraith, addysg gyfreithiol neu Ysgolheictod Dysgu ac Addysgu.
Gradd 7: dangos cyfraniad cynaliadwy at ysgolheictod a phroffil cenedlaethol cynyddol yn y maes academaidd perthnasol.
•	Cyfrannu at ysgolheictod drwy waith rhyngddisgyblaethol gydag unigolion a thimau yng nghymuned ehangach y Brifysgol a thu hwnt iddi.
•	Cynnal gweithgarwch ysgolheictod ac academaidd sy'n gysylltiedig ag asesu, adborth, gweinyddu a gwaith pwyllgor.
Arall
•	Ymgysylltu'n effeithiol â sefydliadau proffesiynol, masnachol, y sector cyhoeddus a sefydliadau eraill, a chyda sefydliadau academaidd eraill, i godi proffil yr Ysgol a mynd ar drywydd cyfleoedd strategol werthfawr ar gyfer cydweithio.
•	Datblygu’n bersonol a phroffesiynol mewn ffordd sy'n briodol i rôl Darlithydd.
•	Mentora cydweithwyr sydd â llai o brofiad a chyfrannu at gymuned academaidd gynhwysol a chefnogol.
•	Cymryd rhan yng ngweinyddiaeth yr Ysgol a gweithgareddau i hyrwyddo'r Ysgol a'i gwaith ledled y Brifysgol a thu hwnt.
•	Ymgymryd ag unrhyw ddyletswyddau eraill sy'n cyd-fynd â'r rôl.



Manyleb yr Unigolyn 
	Meini Prawf Hanfodol (hyd at 10)

	Cymwysterau ac Addysg
1.	Gradd ôl-raddedig ar lefel PhD yn y Gyfraith neu faes cysylltiedig, neu arbenigedd proffesiynol cyfatebol. I gael eich penodi ar radd 6, gellir ystyried ymgeiswyr sydd bron â chwblhau PhD erbyn i'r penodiad ddechrau.
2.	I gael eich penodi ar radd 7, mae angen cymhwyster ôl-raddedig mewn addysgu a dysgu mewn prifysgol, Cymrodoriaeth yr Academi Addysg Uwch, neu gymhwyster neu brofiad cyfatebol.
Gwybodaeth, Sgiliau a Phrofiad
3.	Profiad o addysgu ar lefel israddedig a/neu ôl-raddedig.
Gradd 7: Profiad sylweddol o addysgu o ansawdd uchel ar lefel israddedig a/neu ôl-raddedig.
4.	Tystiolaeth o ymgysylltu ag ysgolheictod ym maes y Gyfraith, addysg gyfreithiol a/neu Ysgolheictod Dysgu ac Addysgu.
Gradd 7: Cyfraniad ysgolheigaidd parhaus ac enw da cenedlaethol cynyddol yn y maes academaidd perthnasol.
5.	Gwybodaeth arbenigol am y Gyfraith neu faes cysylltiedig ac ymwybyddiaeth o ddatblygiadau cyfredol yn y maes hwnnw.
6.	Y gallu i gynllunio, cyflwyno a datblygu modiwlau’n barhaus ar draws rhaglenni addysgu’r Ysgol.
Sgiliau Bugeiliol, Cyfathrebu a Gweithio Mewn Tîm
7.	Sgiliau cyfathrebu rhagorol a’r gallu i gyflwyno syniadau cymhleth a chysyniadol yn eglur ac yn hyderus gan ddefnyddio amrywiaeth briodol o gyfryngau.
8.	Y gallu i ddarparu cefnogaeth fugeiliol briodol i fyfyrwyr, gwerthfawrogi amgylchiadau unigol a bod yn Diwtor Personol effeithiol.
9.	Y gallu i weithio'n golegol a chyfrannu'n effeithiol fel rhan o dimau modiwlau, rhaglenni a’r Ysgol.
Gradd 7: Y gallu i fod yn arweinydd modiwl a chydlynu ag eraill i ddiwallu anghenion myfyrwyr a bodloni eu disgwyliadau
Arall
10.	Gallu diamheuol i fod yn greadigol ac yn arloesol a gweithio’n effeithiol fel rhan o dîm o ran gwaith academaidd.

	Meini Prawf Dymunol (os yn briodol)

	11.	Arbenigedd sy'n gallu cryfhau gallu academaidd yr Adran a’i haddysgu, yn enwedig mewn cyfraith fasnachol, cyfraith breifat ac eiddo, cyfraith feddygol neu gyfraith gyhoeddus.
12.	Cymhwyster/cymwysterau proffesiynol perthnasol.
13.	Gallu profedig i addysgu sgiliau cyfreithiol a/neu gyfrannu at addysg gyfreithiol glinigol neu ymarferol.
14.	Tystiolaeth o gydweithio â phartneriaid proffesiynol, masnachol, y sector cyhoeddus neu bartneriaid allanol eraill.
15.	Y gallu diamheuol i weithio heb oruchwyliaeth fanwl.
16.	Y gallu diamheuol i addasu i ofynion newidiol byd Addysg Uwch.
17.	Tystiolaeth o’r gallu i gyfrannu at rwydweithiau mewnol ac allanol, eu datblygu a'u defnyddio er mwyn gwella gweithgareddau’r Ysgol.
18.	Parodrwydd i ysgwyddo cyfrifoldeb dros waith gweinyddol academaidd.
19.	Parodrwydd i addysgu ar benwythnosau lle bo angen mewn perthynas â darpariaeth ôl-raddedig berthnasol.



Gwybodaeth Ychwanegol

